Bidford
Bidford (ita Anglice, sed plenius Bidford-on-Avon) est oppidum Warwicensis comitatus. Ad fluvium Avon stat eo loco ubi via Romana, recentius Ryknild Street appellata, a Corinio ad Letocetum tendens, hunc fluvium per vadum transibat. Quem traiectum pons mediaevalis hodie permittit. Vestigia sepulcreti Anglosaxonici medio fere oppido reperta sunt. Variis in locis sub agris huius oppidi nummi sceattae Anglosaxonici haud pauci effodiuntur. Nundinae in oppido Bidford ab anno 1220 tenebantur.

Notae

Bibliographia 

 J. M. Humphreys et al., "An Anglo-Saxon cemetery at Bidford-on-Avon, Warwickshire" in Archaeologia vol. 72 (1923) pp. 89–116
 J. M. Humphreys et al., "An Anglo-Saxon cemetery at Bidford-on-Avon, Warwickshire: second report on the excavations" in Archaeologia vol. 74 (1924) pp. 271-288
 R. J. Laight, D. M. Metcalf, "Fifty Sceattas from South Warwickshire" in British Numismatic Journal vol. 82 (2012) pp. 29-45
 "Bidford (St. Lawrence)" in 
 "Bidford" in 
 P. J. Wise, W. A. Seaby, "Finds from a new “productive site” at Bidford-on-Avon, Warwickshire" in Birmingham and Warwickshire Archaeological Society Transactions vol. 99 (1995) pp. 57–64

Nexus externi 

 Bidford apud Streetmap

Loci habitati comitatus Warwicensis